ડાંગ જિલ્લાના શિગાળાથી ગિરમાળ તરફ જઇએ ત્યારે સુબીર તાલુકાના જગલમાં વહેતી ગિરા નદીમાં આ નેકલેસ જોવા મળે છે. છેલ્લા 5 વર્ષથી 5 કિ.મી. જેટલો આ વિસ્તાર યુ-ટર્ન અથવા તો પછી વનદેવીના નકેલેસ તરીકે પ્રવાસીઓમાં જાણીતો બન્યો છે. આ નેકલેસના બે સ્વરૂપ આપણને જોવા મળે છે. એક ચોમાસા દરમિયાન એટલે કે જૂનથી ઓગસ્ટ સુધીના સમયમાં પીળાશ પડતી માટીના કારણે અહીંનો નજારો સોનાના હાર જેવો હોય છે, જ્યારે સપ્ટેમ્બરથી ડિસેમ્બર સુધીમાં પાણી ચોખું થવાથી તે ડાયમંડના નેકલેસ જેવો દેખાય છે.